Ehdotus neuvoston asetukseksi (EY) yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta neljännen kerran /* KOM/96/0189 lopull. - CNS 96/0124 */



Virallinen lehti nro C 178 , 21/06/1996 s. 0020



Ehdotus neuvoston asetukseksi (EY) yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta neljännen kerran (96/C 178/06) (ETA:n kannalta merkityksellinen teksti) KOM(96) 189 lopull. - 96/0124(CNS) (Komission esittämä 30 päivänä huhtikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon asetuksen (ETY) N:o 2052/88 soveltamista koskevista säännöksistä kalatalouden ohjauksen rahoitusvälineen osalta 20 päivänä heinäkuuta 1993 annetun neuvoston asetuksen (ETY) N:o 2080/93 (1) ja erityisesti sen 6 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että 21 päivänä joulukuuta 1993 annetussa neuvoston asetuksessa (EY) N:o 3699/93 (2), sellaisena kuin se on viimeksi muutettuna 20 päivänä marraskuuta 1995 annetulla asetuksella (EY) N:o 2719/95 (3), määritellään yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteet ja edellytykset, on aiheellista kannustaa tuotteen tai valmistusmenetelmän edistämistä sellaisissa erityistapauksissa, joissa viittaus maantieteelliseen alueeseen muodostaa osan virallisen alkuperän tunnustamisen saamiseksi tarpeellisesta eritelmästä maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (4) merkityksessä; lisäksi tällaisia viittauksia voidaan tehdä vasta kun alkuperä on virallisesti tunnistettu, yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (5), sellaisena kuin se on viimeksi muutettuna asetuksella (EY) N:o 3318/94 (6), 7 b artiklassa säädetään sellaisille tuottajajärjestöille myönnettävän taloudellisen tuen järjestelmästä, jotka toteuttavat tuotantonsa laatua ja kaupan pitämistä koskevan parantamissuunnitelman; tämän järjestelmän oikeudellisen ja talousarvioon liittyvän yhdenmukaisuuden varmistamiseksi on siis aiheellista mainita tämä tuki asetuksen (EY) N:o 3699/93 13 artiklassa, ja ecun maatalouden muuntokurssia ei ole otettu huomioon asetuksen (EY) N:o 3699/93 liitteessä IV olevassa KOR-interventioihin liittyvissä palkkioasteikkojen vahvistamisessa; ecun maatalouden muuntokurssin käyttöä koskevissa säännöksissä, siten kuin ne on vahvistettu yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetussa neuvoston asetuksessa (ETY) N:o 3813/92 (7), sellaisena kuin se on viimeksi muutettuna asetuksella (EY) N:o 150/95 (8), sovelletaan periaatteessa kaikkiin perustamissopimuksen 43 artiklasta johtuviin toimenpiteisiin; selkeyden vuoksi on siis aiheellista täsmentää tässä asetuksessa, että ecun talousarvion muuntokurssi on ainoa, joka otetaan huomioon 1 päivästä tammikuuta 1994 alkaen, joka on asetuksen (EY) N:o 3699/93 voimaantulopäivämäärä, ON ANTANUT TÄMÄN ASETUKSEN: 1 artikla Muutetaan asetus (EY) N:o 3699/93 seuraavasti: 1. Lisätään 12 artiklan viimeiseen alakohtaan seuraavasti: ". . . lukuun ottamatta sellaista erityistapausta, jossa tuotteen tai valmistusmenetelmän maantieteellinen alkuperä muodostaa osan virallisen alkuperän tunnustamisen saamiseksi tarpeellisesta eritelmästä asetuksen (ETY) N:o 2081/92 merkityksessä. Tällaisia viittauksia ei saa tehdä ennen kuin nimitys on kirjattu asetuksen (ETY) N:o 2081/92 6 artiklan 3 kohdassa säädettyyn rekisteriin." 2. Korvataan 13 artiklan toisessa alakohdassa sanat "7 artiklassa" sanoilla "7 ja 7 b artiklassa". 3. Lisätään 16 artiklaan lisäkohta kohdan 1 ja 2 väliin seuraavasti: "1 a Tässä asetuksessa vahvistetut ecuina ilmaistut määrät muunnetaan kansalliseksi valuutaksi Euroopan yhteisöjen virallisen lehden C-sarjassa julkaistuilla sen vuoden tammikuun 1 päivänä sovellettavilla muuntokursseilla, jona jäsenvaltio on tehnyt päätöksen palkkion tai tuen myöntämisestä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen 1 artiklan 3 kohtaa sovelletaan kuitenkin 1 päivästä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 193, 31.7.1993, s. 1 (2) EYVL N:o L 346, 31.12.1993, s. 1 (3) EYVL N:o L 283, 25.11.1995, s. 3 (4) EYVL N:o L 208, 27.7.1992, s. 1 (5) EYVL N:o L 388, 31.12.1992, s. 1 (6) EYVL N:o L 350, 31.12.1994, s. 15 (7) EYVL N:o L 387, 31.12.1992, s. 1 (8) EYVL N:o L 22, 31.1.1995, s. 1